CFC Spordiklubi organiseeritaval Maxima GP Lauri Aus`i XI memoriaali suurimaks muudatuseks on võistlus- ja meelelahutuskeskuse kolimine Pirita Velodroomi juurde. Suuremal alal jätkub meelelahutust kogu päevaks ja kohale tasub tulla juba kell 9:00. Uudisena jagame kõikidele rahvadistantsidel osalejatele Premia jäätist.
Maxima GP pakub rattasõitu igas vanuses huvilistele. Maxima GP-l saab osaleda nii 51-kilomeetrisel rahvasõidu distantsil kui 126-kilomeetrisel eliitsõidu distantsil. Lisaks on tervele perele mõeldud 6-kilomeetrine peresõit ning noorimad rattasõitjad saavad osa võtta 200-meetriselt tillusõidult.
Tasuta saab eelregistreerimise korral osaleda peredele mõeldud 6km distantsil ja kõige pisematele toimub 200m tillusõit, kus kõik osalejad saavad auhinna.
Eelregistreerida tasub kohe, sest kuni reedeni kehtib soodsam osavõtutasu ja kõigil varem kirja pannutel on võimalus säästa raha.
Sõitudele saab ennast registreerida ka kohapeal, kuid soodsama osavõtutasu garanteerib vaid eelregistreerimine.
Info ja registreerimise leiab leheküljelt www.maximagp.ee.
Uudise allikas: CFC Spordiklubi